VISAGINO SAVIVALDYBĖS TARYBA

SPRENDIMAS

DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS (EKSPLOATAVIMO) ORGANIZAVIMO IR MAKSIMALIŲ TARIFŲ TAIKYMO TVARKOS APRAŠO PATVIRTINIMO IR MAKSIMALIŲ TARIFŲ NUSTATYMO

2021 m. lapkričio 25 d. Nr. TS-236

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 7 dalies 4 punktu, Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodikos, patvirtintos Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl Daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“, 2 punktu, Pastato šildymo ir karšto vandens sistemos priežiūros tvarkos aprašo, patvirtinto Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“, 29 punktu, nusprendžia:

1. Patvirtinti Daugiabučių namų šildymo ir karšto vandens sistemų priežiūros (eksploatavimo) organizavimo ir maksimalių tarifų taikymo tvarkos aprašą (pridedama).

2.	Nustatyti 5 metų laikotarpiui:

2.1. daugiabučių namų šilumos punktų priežiūros (eksploatavimo) maksimalius tarifus (be PVM) pagal 1 priedą;

2.2. daugiabučių namų šildymo sistemų priežiūros (eksploatavimo) maksimalius tarifus (be PVM) pagal 2 priedą;

2.3. daugiabučių namų karšto vandens sistemų priežiūros (eksploatavimo) maksimalius tarifus (be PVM) pagal 3 priedą.

3. Pripažinti netekusiais galios:

3.1. Visagino savivaldybės tarybos 2005 m. liepos 28 d. sprendimą Nr. TS-474 „Dėl daugiabučių gyvenamųjų namų šildymo ir karšto vandens sistemų priežiūros maksimalaus tarifo patvirtinimo“ su visais pakeitimais

3.2. Visagino savivaldybės tarybos 2005 m. rugsėjo 29 d. sprendimą Nr. TS-492 „Dėl daugiabučių gyvenamųjų namų šildymo ir karšto vandens sistemų priežiūros tarifo patvirtinimo“ su visais pakeitimais.

4. Nustatyti, kad šis sprendimas įsigalioja 2022 m. sausio 1 d.

5. Paskelbti šį sprendimą Teisės aktų registre ir Visagino savivaldybės interneto svetainėje.

Savivaldybės meras	Erlandas Galaguz

PATVIRTINTA

Visagino savivaldybės tarybos

2021 m. lapkričio 25 d. sprendimu Nr. TS-236

DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS (EKSPLOATAVIMO) ORGANIZAVIMO IR MAKSIMALIŲ TARIFŲ TAIKYMO TVARKOS APRAŠAS

I SKYRIUS

BENDROSIOS NUOSTATOS

1. Daugiabučių namų šildymo ir karšto vandens sistemų priežiūros (eksploatavimo) organizavimo ir maksimalių tarifų taikymo tvarkos aprašas (toliau – Aprašas) reglamentuoja daugiabučių namų šildymo ir karšto vandens sistemų (toliau – sistemos) priežiūros (eksploatavimo) organizavimą ir maksimalių tarifų taikymo tvarką.

2. Aprašas privalomas daugiabučių namų butų ir kitų patalpų savininkams, daugiabučių namų savininkų bendrijoms, bendrojo naudojimo objektų administratoriams bei šių namų sistemų prižiūrėtojams.

3. Aprašas parengtas vadovaujantis:

3.1. Lietuvos Respublikos civiliniu kodeksu;

3.2. Lietuvos Respublikos vietos savivaldos įstatymu;

3.3. Lietuvos Respublikos šilumos ūkio įstatymu;

3.4. Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymu;

3.5. Daugiabučio namo bendrojo naudojimo objektų administravimo nuostatais, patvirtintais Lietuvos Respublikos Vyriausybės 2015 m. rugpjūčio 5 d. nutarimu Nr. 831 „Dėl Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ pakeitimo“;

3.6. Šilumos tiekimo ir vartojimo taisyklėmis, patvirtintomis Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl Šilumos tiekimo ir vartojimo taisyklių patvirtinimo“;

3.7. Pastato šildymo ir karšto vandens sistemos priežiūros tvarkos aprašu, patvirtintu Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“;

3.8. Daugiabučių namų šildymo ir karšto vandens sistemos priežiūros maksimalių tarifų nustatymo metodika, patvirtinta Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl Daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“ (toliau – Metodika).

4. Apraše vartojamos sąvokos:

4.1. Šildymo ir karšto vandens sistemų priežiūros (eksploatavimo) maksimalūs tarifai – daugiabučių namų grupėms už sistemų priežiūrą (eksploatavimą) savivaldybės tarybos nustatyti pagal Metodiką didžiausi galimi mokėjimai pasirinktam daugiabučiam namui.

4.2. Šildymo ir karšto vandens sistemos priežiūra (eksploatavimas) – techninių, administracinių ir vadybinių veiksmų visuma, reikalinga sistemų būklei palaikyti, kad ji galėtų atlikti siekiamą funkciją, bei šios sistemos technologinis valdymas, techninė priežiūra, remontas (smulkus), matavimai, bandymai, paleidimo ir derinimo darbai.

4.3. Daugiabučio namo šildymo ir karšto vandens sistema – pastate įrengtas techninių priemonių kompleksas, skirtas į pastatą perduotai šilumai ir karštam vandeniui į patalpas pristatyti.

4.4. Šilumos punktas – prie šilumos įvado prijungtas sistemos įrenginys, su šilumnešiu gaunamą šilumą transformuojantis pristatymui į pastato šildymo prietaisus. Daugiabučio namo šilumos punkto įrenginiai, būtini namo tinkamam eksploatavimui ir naudojimui, yra neatskiriama namo dalis ir šio namo butų ir kitų patalpų savininkų bendroji dalinė nuosavybė, kurią draudžiama perduoti tretiesiems asmenims (kurie nėra šio namo butų ir kitų patalpų savininkai).

4.5. Daugiabučio namo šildymo ir karšto vandens sistemų prižiūrėtojas (eksploatuotojas) – asmuo, kuris atitinka Lietuvos Respublikos šilumos ūkio įstatymo keliamus reikalavimus, yra atestuotas nustatyta tvarka ir verčiasi sistemų priežiūros (eksploatavimo) veikla.

4.6. Daugiabučio namo bendrojo naudojimo objektų valdytojas (toliau – Valdytojas) – daugiabučio namo butų ir kitų patalpų savininkų bendrija, jungtinės veiklos sutartimi įgaliotas asmuo arba teisės aktų nustatyta tvarka paskirtas bendrojo naudojimo objektų administratorius.

4.7. Daugiabutis namas, butas, kitos patalpos, bendro naudojimo objektai – kaip apibrėžta Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatyme.

4.8. Lokalinė sąmata – detalizuotas lėšų poreikis, apskaičiuotas atskiriems priežiūros (eksploatacijos) darbams.

4.9. Priežiūros (eksploatavimo) maksimalaus tarifo skaičiavimui pasirinktas pastatas (toliau vadinama – pasirinktas pastatas) – vidutinis 2001–3000 m2 ploto daugiabutis namas, kurio šildymo ir karšto vandens sistemos ar jos dalių eksploatavimo laikas po įrengimo ar renovacijos yra 10–20 metų.

II SKYRIUS

MAKSIMALIŲ TARIFŲ NUSTATYMAS

5. Daugiabučių namų sistemų grupių, kurioms skaičiuojami Savivaldybės tarybos nustatomi priežiūros (eksploatavimo) maksimalūs tarifai, ir jų skaičiavimui reikalingus aprašus parengia prižiūrėtojai (eksploatuotojai) pagal šilumos punkto tipus, šildymo sistemos tipus, karšto vandens tipus.

6. Pasirinktam namui kiekvienoje grupėje, vadovaujantis Pastato šildymo ir karšto vandens sistemos priežiūros tvarkos aprašo 3 priedo III skirsnio 17 lentelėje nustatytu sistemos eksploatavimo minimalių apimčių darbų sąrašu ir periodiškumu, išskyrus minėtame sąraše nurodytus darbus, atliekamus pagal poreikį, ir 18 lentelėje nustatytu sistemos priežiūros minimalių apimčių darbų sąrašu ir periodiškumu, parengiamos šilumos punkto, šildymo ir karšto vandens sistemų komponentų maksimalių išlaidų lokalinės sąmatos pagal Metodikos 2 priede pateiktą formos pavyzdį. 17 ir 18 lentelėse nurodytų analogiškų darbų atlikimo sąnaudos įvertinamos tik vieną kartą.

7. Priežiūros (eksploatavimo) maksimalios išlaidos, pagal kurias nustatomi priežiūros (eksploatavimo) maksimalūs tarifai, nustatomos sistemos dalims ir komponentams, nurodytiems Pastato šildymo ir karšto vandens sistemos priežiūros tvarkos aprašo 3 priedo I skirsnyje pateiktame sistemų komponentų, kurių priežiūros (eksploatavimo) darbus reikia atlikti, sąraše, įskaitant darbus, nurodytus Pastato šildymo ir karšto vandens sistemos priežiūros tvarkos aprašo 251 punkte.

8. Į maksimalius tarifus neįtraukiamas Pastato šildymo ir karšto vandens sistemos priežiūros tvarkos aprašo 3 priedo III skirsnio 17 lentelėje nurodytų netinkamų eksploatacijai šilumos punkto įrenginių (šilumokaičių, siurblių, reguliatorių, pavarų, vožtuvų, ventilių ir kt.), telemetrinės sistemos sudedamųjų dalių (antenų, kabelių, valdiklių), susidėvėjusių daugiau nei 0,4 m ilgio vamzdžių, kiaurų radiatorių laiptinėse ir kitose bendrojo naudojimo patalpose pakeitimo (atkūrimo) naujais arba kapitalinio remonto bei kitų „pagal poreikį“ nurodytų darbų sąnaudų padengimas.

9. Savivaldybės tarybos nustatyti maksimalūs tarifai gali būti peržiūrimi, kai dėl objektyvių priežasčių, nepriklausančių nuo prižiūrėtojo, keičiasi priežiūros darbų ir (ar) medžiagų įkainiai (kainos), kai keičiasi Metodika ar Pastato šildymo ir karšto vandens sistemos priežiūros tvarkos aprašas, dėl kitų svarbių ir objektyvių priežasčių.

10. Priežiūros (eksploatavimo) maksimalios išlaidos visai sistemai apskaičiuojamos sumuojant atskirų sistemos dalių išlaidas (apskaičiuotos lokalinėse sąmatose) pagal formulę:

Smax =SŠp max + SŠs max + SKv max, Eur/metus;

Čia: SŠp max – priežiūros (eksploatavimo) maksimalios išlaidos šilumos punktui;

SŠs max – priežiūros (eksploatavimo) maksimalios išlaidos šildymo sistemai;

SKv max – priežiūros (eksploatavimo) maksimalios išlaidos karšto vandens sistemai.

11. Priežiūros (eksploatavimo) maksimalus tarifas vienam mėnesiui kiekvienoje grupėje pasirinktam pastatui nustatomas pagal formulę:

T = Smax/(Ax12), Eur/kv. m per mėnesį.

Čia: Smax – priežiūros (eksploatavimo) maksimalių išlaidų suma, Eur;

A – pasirinkto namo naudingasis plotas, kv. m.

III SKYRIUS

MAKSIMALIŲ TARIFŲ TAIKYMAS

12. Savivaldybės tarybos nustatyti daugiabučių namų sistemų priežiūros (eksploatavimo) maksimalūs tarifai privalomi visiems sistemų prižiūrėtojams ir butų bei kitų patalpų savininkams.

13. Daugiabučių namų sistemų priežiūros (eksploatavimo) maksimalūs tarifai taikomi daugiabučių namų grupėms, suskirstytoms pagal šildymo ir karšto vandens sistemų tipus. Daugiabučių namų grupių, suskirstytų pagal šildymo ir karšto vandens sistemų tipus, aprašas pateiktas 3 priede.

14. Konkretaus namo šildymo ir karšto vandens sistemų priežiūros (eksploatavimo) maksimalūs tarifai, nustatyti pagal 11 punktą, diferencijuojami atsižvelgiant į daugiabučio namo plotą (darbų mąstą) bei šildymo ir karšto vandens sistemos ar jos dalių eksploatavimo laiką po įrengimo arba atnaujinimo, taikant koeficientus:

T max dif. = Tmax x K1 x K2, Eur/kv. m per mėnesį‘

Čia: T max dif. – šildymo ir karšto vandens sistemų priežiūros (eksploatavimo) maksimalus tarifas konkrečiam namui, Eur/kv. m per mėn.;

T max – šildymo ir karšto vandens sistemų priežiūros (eksploatavimo) maksimalus tarifas pasirinktam namui, Eur/kv. m per mėn.;

K1 – tarifo diferenciacijos pagal daugiabučio namo plotą (darbų mąstą) koeficientas (1 priedas);

K2 – tarifo diferenciacijos pagal šildymo ir karšto vandens sistemos ar jos dalių eksploatavimo laiką po įrengimo arba atnaujinimo koeficientas (2 priedas).

IV SKYRIUS

SISTEMOS PRIEŽIŪROS (EKSPLOATAVIMO) DARBŲ FINANSAVIMAS IR ATSAKOMYBĖ UŽ JŲ VYKDYMĄ

15. Prižiūrėtojas atsako už namo sistemos tinkamą priežiūrą pagal privalomų priežiūros (eksploatavimo) darbų ir jų atlikimo periodiškumo sąrašą, kuris sudaromas vadovaujantis Pastato šildymo ir karšto vandens sistemos priežiūros tvarkos aprašo 3 priede nustatytu priežiūros (eksploatavimo) privalomų darbų sąrašu tiems sistemos komponentams, kurie yra name.

16. Namo valdytojas atsako už visų darbų, numatytų Pastato šildymo ir karšto vandens sistemos priežiūros tvarkos aprašo 25 punkte, atlikimą.

17. Už daugiabučių namų šildymo ir karšto vandens sistemos priežiūrą (eksploatavimą) butų ir kitų patalpų savininkai moka vadovaudamiesi Civilinio kodekso, Šilumos ūkio įstatymo, Metodikos nuostatomis, neviršydami Savivaldybės tarybos nustatytų maksimalių sistemos priežiūros (eksploatavimo) tarifų.

18. Sistemų prižiūrėtojo (eksploatuotojo) informacija apie jo veiklos pajamas, sąnaudas, sistemų eksploatavimą, kainas ir tarifus, jų struktūrą, paslaugų teikimo sąlygas, taip pat pastato šildymo ir karšto vandens sistemų prižiūrėtojo (eksploatuotojo) ketvirtiniai ir metiniai finansiniai-balansiniai rodikliai, investicijų dydžiai, duomenys apie investuotojus, darbuotojų skaičių yra vieši ir turi būti skelbiami energetikos ministro nustatyta tvarka.

19. Sistemų prižiūrėtojas (eksploatuotojas) pagal faktinį šilumos energijos suvartojimą pastate skaičiuoja santykinius šilumos šildymui, cirkuliacijai ir karštam vandeniui ruošti sunaudojimo rodiklius, vadovaudamasis Valstybės kainų ir energetikos kontrolės komisijos patvirtinta skaičiavimo metodika, analizuoja gautus duomenis, pagal kompetenciją rengia pasiūlymus dėl šilumos energijos taupymo priemonių įgyvendinimo.

V SKYRIUS

GINČŲ SPRENDIMO TVARKA IR KONTROLĖ

20. Iš šio Aprašo reguliuojamų santykių kylantys ginčai sprendžiami Lietuvos Respublikos teisės aktų nustatyta tvarka.

21. Skundus dėl sistemų priežiūros tarifų nustatymo, dėl bendrojo naudojimo objektų administratorių įgaliojimų, administruojant pastato bendrojo naudojimo objektus ir įgyvendinant kitas teises, susijusias su bendrojo naudojimo objektų valdymu ir naudojimu, nagrinėja savivaldybės vykdomoji institucija, kitus skundus nagrinėja Valstybinė vartotojų teisių apsaugos tarnyba, Valstybinė energetikos inspekcija ir Valstybinė kainų ir energetikos kontrolės komisija Lietuvos Respublikos energetikos įstatyme nustatyta tvarka.

VI SKYRIUS

BAIGIAMOSIOS NUOSTATOS

22. Aprašas keičiamas ir pripažįstamas netekusiu galios Savivaldybės tarybos sprendimu.

23. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.

24. Kitos sąvokos, kurios nenurodytos šiame Apraše, suprantamos taip, kaip numatyta galiojančiuose Lietuvos Respublikos teisės aktuose.

25. Jei paaiškėja, kad Aprašo nuostatos prieštarauja galiojančių Lietuvos Respublikos teisės aktų nuostatoms, taikomos tų aktų nuostatos.

_____________________________________

Daugiabučių namų šildymo ir karšto vandens sistemų

priežiūros (eksploatavimo) organizavimo ir maksimalių tarifų

taikymo tvarkos aprašo

1 priedas

TARIFO DIFERENCIACIJOS PAGAL DAUGIABUČIO NAMO PLOTĄ (DARBŲ MĄSTĄ) KOEFICIENTAS K1

Daugiabučio namo bendras plotas, kv. m	Koeficiento K1 reikšmės
Iki 1000	1,2
1001–2000	1,1
2001–3000	1,0
3001–4000	0,9
4001–5000	0,8
5001–6000	0,7
6001–7000	0,6
Daugiau kaip 7000	0,5

_________________________________

Daugiabučių namų šildymo ir karšto vandens sistemų

priežiūros (eksploatavimo) organizavimo ir maksimalių tarifų

taikymo tvarkos aprašo

2 priedas

TARIFO DIFERENCIACIJOS PAGAL ŠILDYMO IR KARŠTO VANDENS SISTEMOS AR JOS DALIŲ EKSPLOATAVIMO PO ĮRENGIMO ARBA ATNAUJINIMO KOEFICIENTAS K2

Sistemos ar jos dalių eksploatavimo laikas po įrengimo arba atnaujinimo	Koeficiento K2 reikšmės
Iki 3 metų	0,8
3–10 metų	0,9
10–20 metų	1,0
20–30 metų (karšto vandens sistemai – iki 25 metų)	1,1
Virš 30 metų (karšto vandens sistemai – virš 25 metų)	1,2

Pastaba. Jei priežiūros (eksploatavimo) maksimalaus tarifo nustatymui nėra galimybių pasirinkti 2001–3000 m2 ploto daugiabučio namo, kurio šildymo ir karšto vandens sistemos ar jos dalių eksploatavimo laikas po įrengimo arba atnaujinimo kitoks nei 10–20 metų, koeficientai K1 ir K2 nustatomi analogiškai.

________________________________

Daugiabučių namų šildymo ir karšto vandens sistemų

priežiūros (eksploatavimo) organizavimo ir maksimalių tarifų

nustatymo tvarkos aprašo

3 priedas

DAUGIABUČIŲ NAMŲ GRUPIŲ, SUSKIRSTYTŲ PAGAL ŠILDYMO IR KARŠTO VANDENS SISTEMŲ TIPUS, APRAŠAS

Eil. Nr.	Šildymo ir karšto vandens sistemos dalių ir grupių pavadinimas
1.	Šilumos punktai:
1.1.	Nepriklausomo jungimo šildymo sistemos ir karšto vandens ruošimo automatizuotas šilumos punktas
2.	Šildymo sistemos:
2.1.	Vienvamzdė arba dvivamzdė šildymo sistema
3.	Karšto vandens tiekimo sistemos:
3.1.	Karšto vandens tiekimo sistemos su vandens cirkuliacija, kai virtuvės ir vonios stovai bendri
3.2.	Karšto vandens tiekimo sistemos, kai virtuvės ir vonios stovai atskiri

____________________________________________

Visagino savivaldybės tarybos

2021m. lapkričio 25 d. sprendimo Nr. TS-236

1 priedas

DAUGIABUČIŲ NAMŲ ŠILUMOS PUNKTŲ PRIEŽIŪROS (EKSPLOATAVIMO) MAKSIMALŪS TARIFAI (BE PVM)

Pastato bendrasis plotas (kv. m)	Šilumos punkto priežiūros (eksploatavimo) maksimalus tarifas 1 kv. m naudingo ploto per mėn. (Eur)	K1 – tarifų diferencijavimo pagal pastato plotą koeficientas	Šilumos punkto eksploatavimo laikas po įrengimo ar atnaujinimo (metais)	K2 – tarifų diferencijavimo pagal šilumos punkto eksploatavimo laiką po įrengimo ar atnaujinimo koeficientas	Šilumos punkto priežiūros (eksploatavimo) maksimalus tarifas 1 kv. m naudingo ploto per mėn. (Eur)
1	2	3	4	5	6
Iki 1000	0,044	1,2	iki 3 3–10 10–20 20–30 virš 30	0,8 0,9 1 1,1 1,2	0,0422 0,0475 0,0528 0,0581 0,0634
1001–2000	0,044	1,1	iki 3 3–10 10–20 20–30 virš 30	0,8 0,9 1 1,1 1,2	0,0387 0,0436 0,0484 0,0532 0,0581
2001–3000	0,044	1	iki 3 3–10 10–20 20–30 virš 30	0,8 0,9 1 1,1 1,2	0,0352 0,0396 0,044 0,0484 0,0528
3001–4000	0,044	0,9	iki 3 3–10 10–20 20–30 virš 30	0,8 0,9 1 1,1 1,2	0,0317 0,0356 0,0396 0,0436 0,0475
4001–5000	0,044	0,8	iki 3 3–10 10–20 20–30 virš 30	0,8 0,9 1,0 1,1 1,2	0,0282 0,0317 0,0352 0,0387 0,0422
5001–6000	0,044	0,7	iki 3 3–10 10–20 20–30 virš 30-	0,8 0,9 1,0 1,1 1,2	0,0246 0,0277 0,0308 0,0339 0,0370
6001–7000	0,044	0,6	iki 3 3–10 10–20 20–30 virš 30	0,8 0,9 1,0 1,1 1,2	0,0211 0,0238 0,0264 0,0290 0,0317
Daugiau kaip 7000	0,044	0,5	iki 3 3–10 10–20 20–30 virš 30	0,8 0,9 1,0 1,1 1,2	0,0176 0,0198 0,022 0,0242 0,0264

______________________________

Visagino savivaldybės tarybos

2021 m. lapkričio 25 d. sprendimo Nr. TS-236

2 priedas

DAUGIABUČIŲ NAMŲ ŠILDYMO SISTEMŲ PRIEŽIŪROS (EKSPLOATAVIMO) MAKSIMALŪS TARIFAI (BE PVM)

Pastato bendrasis plotas (kv. m)	Šildymo sistemų priežiūros (eksploatavimo) maksimalus tarifas 1 kv. m naudingo ploto per mėn. (Eur)	K1- tarifų diferencijavimo pagal pastato plotą koeficientas	Šildymo sistemų eksploatavimo laikas po įrengimo ar atnaujinimo (metais)	K2 – tarifų diferencijavimo pagal šildymo sistemos eksploatavimo laiką po įrengimo ar atnaujinimo koeficientas	Šildymo sistemų priežiūros (eksploatavimo) maksimalus tarifas 1 kv. m naudingo ploto per mėn. (Eur)
1	2	3	4	5	6
Iki 1000	0,030	1,2	Iki 3 3–10 10–20 20–30 virš 30	0,8 0,9 1 1,1 1,2	0,0288 0,0324 0,0360 0,0396 0,0432
1001–2000	0,030	1,1	iki 3 3–10 10–20 20–30 virš 30	0,8 0,9 1 1,1 1,2	0,0264 0,0297 0,0330 0,0363 0,0396
2001–3000	0,030	1	iki 3 3-10 10-20 20-30 virš 30	0,8 0,9 1 1,1 1,2	0,0240 0,0270 0,0300 0,0330 0,0360
3001–4000	0,030	0,9	iki 3 3–10 10–20 20–30 virš 30	0,8 0,9 1 1,1 1,2	0,0216 0,0243 0,0270 0,0297 0,0324
4001–5000	0,030	0,8	iki 3 3–10 10–20 20–30 virš 30	0,8 0,9 1 1,1 1,2	0,0192 0,0216 0,0240 0,0264 0,0288
5001–6000	0,030	07	iki 3 3–10 10–20 20–30 virš 30	0,8 0,9 1 1,1 1,2	0,0168 0,0189 0,0210 0,0231 0,0252
6001–7000	0,030	0,6	iki 3 3–10 10–20 20–30 virš 30	0,8 0,9 1 1,1 1,2	0,0144 0,0162 0,0180 0,0198 0,0216
Daugiau kaip 7000	0,030	0,5	iki 3 3–10 10–20 20–30 virš 30	0,8 0,9 1 1,1 1,2	0,012 0,0135 0,015 0,0165 0,018

_________________________________________

Visagino savivaldybės tarybos

2021 m. lapkričio 25 d. sprendimo Nr. TS-236

3 priedas

DAUGIABUČIŲ NAMŲ KARŠTO VANDENS TIEKIMO SISTEMŲ PRIEŽIŪROS (EKSPLOATAVIMO) MAKSIMALŪS TARIFAI (BE PVM)

Pastato bendrasis plotas (kv. m)	Karšto vandens tiekimo sistemų priežiūros (eksploatavi- mo) maksimalus tarifas 1 kv. m naudingo ploto per mėn. (Eur.) (stovai bendri/ stovai atskiri)	K1- tarifų diferencijavimo pagal pastato plotą koeficien- tas	Karšto vandens sistemų eksploata- vimo laikas po įrengimo ar atnaujini- mo (metais)	K2 – tarifų diferencijavi- mo pagal karšto vandens sistemos eksploatavimo laiką po įrengimo ar atnaujinimo koeficientas	Karšto vandens tiekimo sistemų priežiūros (eksploatavi- mo) maksimalus tarifas 1 m2 naudingo ploto per mėn. (Eur.) (kai virtuvės ir vonios stovai bendri)	Karšto vandens tiekimo sistemų priežiūros (eksploatavi- mo) maksimalus tarifas 1 kv. m naudingo ploto per mėn. (Eur.) (kai virtuvės ir vonios stovai atskiri)
1	2	3	4	5	6	7
Iki 1000	0,016/0,0196	1,2	Iki 3 3–10 10–20 20–30 virš 30	0,8 0,9 1 1,1 1,2	0,0154 0,0205 0,0192 0,0211 0,0230	0,0192 0,0216 0,0240 0,0264 0,0288
1001–2000	0,016/0,0196	1,1	iki 3 3–10 10–20 20–30 virš 30	0,8 0,9 1 1,1 1,2	0,0140 0,0158 0,0176 0,0194 0,0211	0,0176 0,0198 0,0220 0,0242 0,0264
2001–3000	0,016/0,0196	1	iki 3 3–10 10–20 20–30 virš 30	0,8 0,9 1 1,1 1,2	0,0128 0,0144 0,0160 0,0176 0,0192	0,0160 0,0180 0,0200 0,0220 0,0240
3001–4000	0,016/0,0196	0,9	iki 3 3–10 10–20 20–30 virš 30	0,8 0,9 1 1,1 1,2	0,0116 0,0130 0,0144 0,0158 0,0173	0,0144 0,0162 0,0180 0,0198 0,0216
4001–5000	0,016/0,0196	0,8	iki 3 3–10 10–20 20–30 virš 30	0,8 0,9 1 1,1 1,2	0,0102 0,0115 0,0128 0,0141 0,0154	0,0126 0,0141 0,0157 0,0173 0,0188
5001–6000	0,016/0,0196	0,7	iki 3 3–10 10–20 20–30 virš 30	0,8 0,9 1 1,1 1,2	0,0090 0,0101 0,0112 0,0123 0,0134	0,0110 0,0123 0,0137 0,0151 0,0164
6001–7000	0,016/0,0196	0,6	iki 3 3–10 10–20 20–30 virš 30	0,8 0,9 1 1,1 1,2	0,0077 0,0864 0,0096 0,0106 0,0115	0,0094 0,0106 0,01176 0,0129 0,0141
Daugiau kaip 7000	0,016/0,0196	0,5	Iki 3 3–10 10–20 20–30 virš 30	0,8 0,9 1 1,1 1,2	0,0064 0,0072 0,0088 0,0009 0,0096	0,0078 0,088 0,0098 0,0108 0,01176

______________________________